สวัสดีค่ะคือหนูมีอาการชอบปวดท้องจุกๆร้าวไปช่วงหลังค่ะ แต่ว่าไม่ปวดกลางท้องนะคะแต่ชอบปวดข้างๆแบบจุกๆแล้วร้าไปหลังทั้งด้านซ้ายกับขวาค่ะ ระดับแนวเดียวสะดือ ปวดสักพักถึงจะหายค่ะแต่มันทรมาน ไม่ได้เป็นตลอดเวลา เป็นบางช่วงค่ะอย่างงี้หนูควรไปพบแพทย์เพื่อหาสาเหตุไหมคะกลัวเป็นอะไรมากกว่านี้
สวัสดีค่ะ การวินิจฉัยที่เป็นไปได้-กล้ามเนื้อหน้าท้องอักเสบ มักมีจุดกดเจ็บชัดเจน และสัมพันธ์กับท่าทาง-อวัยวะภายในอุ้งเชิงกราน เช่น ท่อนำไข่ ปีกมดลูก มดลูกมีการอักเสบ อาจมีไข้ ปวดท้องน้อย และมีตกขาวผิดปกติ มักเป็นเฉียบพลัน-ลำไส้อักเสบ ทำให้ปวดท้องบิด ถ่ายเหลวร่วมด้วย-กระเพาะปัสสาวะอักเสบหรือกรวยไตอักเสบจะมีอาการ ปัสสาวะแสบขัด มีไข้สูง หนาวสั่น-มีนิ่วในทางเดินปัสสาวะ จะมีอาการปัสสาวะแสบขัดและปนเลือด อาจมีอาการปวดร้าวไปหลังหรือร้าวลงขาได้ในกรณีนี้ยังมีความเป็นไปได้หลายอย่าง ขึ้นกับว่ามีอาการร่วมอื่นๆด้วยหรือไม่ แนะนำพบแพทย์เพื่อตรวจร่างกายทางหน้าท้องนะคะการดูแลตัวเองเบื้องต้น พักผ่อน งดยกของหนัก รับประทานอาหารอ่อนๆและสุกสะอาด ดื่มน้ำมากๆ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการปวดหากยังปวดเรื้อรัง ปวดมากขึ้นเรื่อยๆ มีเลือดออกจากช่องคลอด ปัสสาวะแสบขัดหรือมีเลือดปน ควรปรึกษาแพทย์เพื่อหาสาเหตุอื่นๆที่เป็นไปได้ดังกล่าวไป